Caster Semenya het die naweek die goue medalje by die Prefontaine Classic Diamant Liga-byeenkoms in Kalifornië gewen. Sy het die wedloop in 'n tyd van 1:55.70 kafgedraf.
Hoewel die Suid-Afrikaanse atleet vroeër deur die Internasionale Vereniging van Atletiekfederasies (IAAF) belet is om aan dié wedlope deel te neem en opdrag gegee is dat sy haar testosteroonvlakke moet reguleer, het 'n Switserse hof intussen dié beslissing eers agterweë gehou.
Semenya kan dus aan die 800 m deelneem totdat die saak afgehandel is.
Suid-Afrika se Lloyd Harris sal sy Wimbledon-veldtog amptelik môre teen Roger Federer begin. Kevin Anderson speel vandag om 12:00 teen Frankryk se Pierre-Hugues Herbert in die openingsronde van die toernooi.
Engeland het gister weer sy Wêreldbeker-veldtog op koers gekry toe hulle vir Indië, een van die groot bekeraanspraakmakers, met 31 lopies op Edgbaston geklop het.
Die gasheerland het te danke aan Jonny Bairstow se 111 'n goeie telling van 337/7 opgestapel, waarna hulle die Indiërs tot 306/5 in hul toegelate 50 boulbeurte beperk het.
Op die puntetabel staan sake tans so:
Die o. 18-Cravenweek begin vandag op Grey Kollege, met die Vrystaters wat om 15:40 in die dag se hoofwedstryd teen die Haaie sal speel.